आपदा से अच्छी तरह निपट सकते हैं युवा
भिवानी | रेडक्रासभवन में चले रहे पांच दिवसीय यूथ रेडक्रास प्रशिक्षण शिविर में रिसर्च ऑफिसर संदीप ने कहा कि आपदा के समय युवाओं की अहम भूमिका होती है। आपदा किसी भी प्रकार की हो सकती है चाहे वो मानव निर्मित या प्राकृतिक हो, दोनों प्रकार की आपदाओं में युवाओं की इस समाज को आवश्यकता होती है। कोई भी युवा जो समाज की सेवा करना चाहता है अपना रजिस्ट्रेशन करवा सकता है ताकि उनको प्रशिक्षण देकर अपने जिले को किसी आपदा से निपटने के लिए सक्षम बनाया जा सके। जेआरसी संयोजक अजय कुमार प्राथमिक चिकित्सा लेक्चरर रामचन्द्र ने युवाओं को प्राथमिक सहायता के उद्देश्य, प्राथमिक सहायक के गुण, बिजली करंट लगना, सड़क दुर्घटना, गला में रुकावट होना, पानी में डूबते हुए व्यक्ति के जीवन को बचाना इत्यादि के बारे में जानकारी दी। इस अवसर पर जयभगवान, सतीश फौगाट, राज सिंह, मंजु बाला, डॉ. सीमा बंसल, डॉ. मंजु कुमारी, सविता, संदीप कुमार, परमजीत सिंह एवं समस्त रैडक्रास स्टॉफ सहित अनेक गणमान्य लोग उपस्थित थे।
रेडक्रास प्रशिक्षण शिविर को संबोधित करते जिला आपदा प्रबंध प्राधिकरण विभाग के रिसर्च ऑफिसर संदीप।
hin_Deva hin_Deva hin_Deva